Inca irrorata

Inca irrorata er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
En nokså stor, langbeint, brunlig gullbasse. Hannen hos denne arten har et par korte, skrått utoverrettede horn på hodet, hunnen mangler disse.

Levevis 
Larvene lever i morkent treverk eller hule trær, utviklingen tar gjerne flere år. De voksne billene kommer til sevje som siver ut fra trær, og eter også råtnende frukt.

Utbredelse 
Arten er utbredt i Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Incaini Burmeister, 1842
 Slekten Inca LePeletier & Audinet-Serville, 1828 
 Inca irrorata Chevrolat, 1833

Kilder 
 Chevrolat, A. (1833) Description d'espèces nouvelles. Revue Entomologique, Gustave Silbermann. Strasbourg 1: Nr.10.

Eksterne lenker 
 

Gullbasser
Biller formelt beskrevet i 1833
Dyr formelt beskrevet av Auguste Chevrolat
Brasils insekter